வட அரைகோளத்தில், ஆர்க்டிக் பகுதியின் தெற்கு முனையில்(ஏறத்தாழ 4,000,000 மக்கள் குடியிருக்கின்றனர்) வெட்ப நிலை கடந்த ஐம்பது ஆண்டுகளில் 1 °C இலிருந்து 3 °C ஆக அதிகரித்துள்ளது.(1.8 °F to 5.4 °F)நிரந்தரமான பனிக்கட்டிகள் கனடா, ருசியா மற்றும் அலாஸ்காவில் உருக ஆரம்பித்துள்ளன.இது சூழல் மண்டலங்களை சிதைத்து மண்ணில் பாக்டீரியாவின் செயலாக்கத்தை அதிகப்படுத்துகிறது. இதனால் கார்பன் சேமக்கலம் (கார்பன் சிங்க்) அதிகமாகாமல் கார்பன் மூலங்கள் அதிகம் ஆகின்றன. கிழக்கு சைபீரியாவின் நிரந்தர பனிக்கட்டிகளுக்கு உண்டான மாற்றங்களைப்பற்றி நடத்திய ஆய்வு ("சயின்ஸில்" பதிப்பிக்கப்பட்டது), இந்த பனிக்கட்டிகள் படிப்படியாக மறைந்து கொண்டே வருகின்றன என்றும் ஏறத்தாழ 11% அதாவது 11,000 ஏரி, குளங்கள் 1971 ஆம் ஆண்டு முதல் சைபீரியாவிலிருந்து மறைந்துள்ளன. அதே சமயத்தில் மேற்கு சைபீரியாவில் நிரந்தர பனிக்கட்டிகள் உருகுவதில் முதல் நிலையில் தான் உள்ளன. இந்த நிலையில் புதிது புதிதாக ஏராளமான ஏரிகள் பல தோன்றி, பின்னர் நாளடைவில் கிழக்கு பகுதியைப் போல மறையவும் கூடும்.மேலும், இந்த நிரந்தர பனிக்கட்டிகள் உருகுவதால் அதற்குள் இருக்கும் நிலக்கரி சகதியும் உருகி, மீதேன் வெளியாகிறது.

சூறாவளிகள் மேற்கு அட்லாண்டிக் பகுதியில் மட்டும் தான் வரக்கூடும் என்ற் கருத்து நிலவி வந்தது.2004 ஆம் ஆண்டு மார்ச் மாதம் கடைசியில், ஈகுவேட்டருக்கு தெற்கில் முதல் அட்லேண்டிக் புயல் உருவானது. இது பிரேசிலை 40 m/s (144 km/h) என்ற வேகத்தில் தாக்கியது. இதனை சூறாவளியல்ல என்று சில வானவியல் அறிஞர்கள் கூறுகின்றனர். தெற்கு பகுதியில் மேலும் 1,600 km (1,000 மைல்கள்) கீழ்நோக்கி கண்காணிப்பு அமைப்புகள் செலுத்தப்படவேண்டும் என்று முடிவு எடுக்கப்பட்டது.இந்த சூறாவளி தட்ப வேட்பத்தின் மாற்றத்தினால் தான் ஏற்பட்டது என்று சொல்ல எந்த ஆதாரமும் இல்லை. ஆனால் ஒரே ஒரு தட்ப வெட்ப மாதிரி மட்டும் தெற்கு அட்லேண்டிக் பகுதியில் புவி வெப்பம் அடைவதால் வெப்ப மண்டல சூறாவளிகள், 21 ஆம் நூற்றாண்டின் முடிவுக்குள் ஏற்படக்கூடும் என்று கூறுகிறது.

குறிப்பிட்ட இடத்தின் தட்பவெட்ப நிலை மாற்றங்கள்
காரணம் என்ன?
நீர் பற்றாகுறை
பல பிரதேசங்கள் கடலில் மூழ்கிவிடும் ஆபத்து